24. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 121 της 7/18 Απρ. 1995 (ΦΕΚ Α΄ 75) Συμπλήρωση διατάξεων για την αξιολόγηση των μαθητών του Δημοτικού Σχολείου. Έχοντας υπόψη: 1.Τις διατάξεις του άρθρ. 4 παρ. 11, του άρθρ. 24 παρ. 2 του Νόμ. 1566/85, «Δομή και λειτουργία της Πρωτοβάθμιας και Δευτεροβάθμιας Εκπαίδευσης και άλλες διατάξεις», (ΦΕΚ 167 τ. Α΄). 2.Τις διατάξεις του άρθρ. 29 Α  του Νόμ. 1558/85 (Α137), όπως αυτό προστέθηκε με το άρθρ. 27 του Νόμ. 2081/1995 (Α΄ 154). 3.Την υπ’ αριθ. 12/94 γνωμοδότηση του Παιδαγωγικού Ινστιτούτου. 4.Το γεγονός ότι από τις διατάξεις του παρόντος δ/τος δεν προκαλείται δαπάνη σε βάρος του Κρατικού Προϋπολογισμού. 5.Τις υπ’ αριθ. 646/94, 38/95, 105/95 και 142/95 γνωμοδοτήσεις του Συμβουλίου της Επικρατείας με πρόταση του Υπουργού Εθνικής Παιδείας και Θρησκευμάτων, αποφασίζουμε: Προαγωγή μαθητών – Επανάληψη τάξης Άρθρ.1.-1.Οι μαθητές των Α΄ και Β΄ τάξεων προάγονται, εφόσον κατά την κρίση του δασκάλου της τάξης ανταποκρίνονται στα στοιχεία της αξιολόγησης, τα οποία αναφέρονται στο άρθρ. 2 του Π.Δ. 8/95. Σε αντίθετη περίπτωση επαναλαμβάνουν την τάξη. 2.Οι μαθητές των Γ΄ και Δ΄ τάξεων προάγονται, εφόσον στους τελικούς μέσους όρους των μαθημάτων υπερισχύουν σε αριθμό οι λοι(Μετά τη σελ. 206,20) Σελ. 206,21 Τεύχος 1225 Σελ. 89 Εγγραφές, Εξετάσεις, Προγράμματα κλπ. Στοιχειώδους Εκπαίδευσης 32.Γ.β.24 ποί χαρακτηρισμοί εκτός από Δ΄. Όταν στους τελικούς μέσους όρους των μαθημάτων υπερισχύουν σε αριθμό οι χαρακτηρισμοί Δ, ο μαθητής επαναλαμβάνει την τάξη. 3.Οι μαθητές των τάξεων Ε΄ και ΣΤ΄ προάγονται, εφόσον ο γενικός μέσος όρος είναι από 4,5 και πάνω.  Όταν ο γενικός μέσος όρος είναι μικρότερος από 4,5 ο μαθητής επαναλαμβάνει την τάξη. 4.Σε περίπτωση δικαιολογημένης απουσίας για χρονικό διάστημα μεγαλύτερο από το μισό του διδακτικού έτους ο μαθητής μπορεί να προσαχθεί εφόσον με σύμφωνη γνώμη του γονέα του υποβληθεί, σε σχετική εξέταση εντός του πρώτου 10ημέρου του Ιουνίου ή του πρώτου 15νθημέρου του Σεπτεμβρίου και η εξέταση αυτή είναι επιτυχής. Περιπτώσεις κατατακτηρίων εξετάσεων Άρθρ.2.-1.Για ειδικές περιπτώσεις Ελλήνων και αλλοδαπών μαθητών που έχουν ηλικία μεγαλύτερη απ’ αυτή που αντιστοιχεί στην τάξη που φοιτούν, αλλά δεν υπερβαίνει το όριο της υποχρεωτικής φοίτησης, με αιτιολογημένη απόφαση του συλλόγου διδασκόντων και σε συνεργασία με το Σχολικό Σύμβουλο, μπορεί να γίνει κατάταξη, μετά από σχετικές εξετάσεις, σε τάξη ανάλογη με το γνωστικό τους επίπεδο, η οποία θα είναι αντίστοιχη ή μικρότερη της χρονολογικής τους ηλικίας. 2.Τις εξετάσεις που προβλέπονται από την παρ. 1 του παρόντος άρθρου διεξάγει τριμελής επιτροπή, η οποία συγκροτείται με απόφαση του Διευθυντή του σχολείου για σχολεία από 3/θέσια και πάνω ή με απόφαση του Προϊσταμένου της Διεύθυνσης ή του Γραφείου Εκπαίδευσης για τα ολιγοθέσια σχολεία. Η κατατακτήρια εξέταση περιλαμβάνει προφορική ή γραπτή ,εφόσον κρίνεται απαραίτητο, δοκιμασία. Τίτλος προόδου – τίτλος σπουδών Άρθρ.3.-1.Στο τέλος του διδακτικού έτους χορηγείται στους μαθητές των τάξεων Α΄, Β΄, Γ΄, Δ΄, και Ε΄ «Τίτλος Προόδου». Για τους μαθητές της ΣΤ΄ τάξης εκδίδεται «Τίτλος Σπουδών», ο οποίος αποστέλλεται υπηρεσιακά στο Γυμνάσιο που έχει οριστεί, σύμφωνα με τις ισχύουσες διατάξεις, για να εγγραφεί ο μαθητής. Αντίγραφο του τίτλου αυτού χορηγείται και στον απολυόμενο μαθητή. 2.Στους τίτλους προόδου των τάξεων Α΄, Β΄, Γ΄ και Δ΄ αναγράφεται η λέξη «προάγεται». Σελ. 206,22 Τεύχος 1225 Σελ. 90 Στους τίτλους προόδου της Ε΄ τάξης και στους τίτλους σπουδών της ΣΤ΄ τάξης αναγράφεται εκτός από τη λέξη «προάγεται» ή «απολύεται» κατά περίπτωση, ο λεκτικός χαρακτηρισμός και το αντίστοιχο αριθμητικό σύμβολο, που αποτελεί το γενικό μέσο όρο της ετήσιας επίδοσης. 3.Όσοι συμπλήρωσαν το όριο ηλικίας της υποχρεωτικής φοίτησης και για αντικειμενικούς λόγους αδυνατούν να φοιτήσουν σε νυχτερινό σχολείο, μπορούν να πάρουν μέρος σε εξέταση για να αποκτήσουν τίτλο σπουδών του Δημοτικού Σχολείου. Οι αιτήσεις των ενδιαφερομένων υποβάλλονται στη Διεύθυνση ή στο Γραφείο Π.Ε. που υπάγεται το σχολείο, στη σχολική περιφέρεια του οποίου διαμένουν. Οι εξετάσεις διεξάγονται το πρώτο δεκαήμερο των μηνών Σεπτεμβρίου, Οκτωβρίου, Δεκεμβρίου, Φεβρουαρίου, Απριλίου και Ιουνίου. Ο Προϊστάμενος της διεύθυνσης ή του Γραφείου Π.Ε. συγκεντρώνει τις αιτήσεις και με πράξη του ορίζει το σχολείο που θα γίνουν οι εξετάσεις. Ο Διευθυντής του σχολείου συγκροτεί την τριμελή εξεταστική επιτροπή και αν οι εξετάσεις είναι επιτυχείς εκδίδει τον τίτλο σπουδών, μετά την έγκριση του πρακτικού της επιτροπής από τον Προϊστάμενο της Διεύθυνσης ή του Γραφείου Εκπαίδευσης. Συμπλήρωση διατάξεων Άρθρ.4.-1.(Προσθέτονται αριθμοί (1-4) στο πρώτο εδάφιο της παρ. 3 άρθρ. 4 Π.Δ. 8/1995, ΦΕΚ Α΄ 3, ανωτ. αριθ. 23). 2.(Προσθέτονται παρ. 5 και 6 στο άρθρ. 5 Π.Δ. 8/1995, ΦΕΚ Α΄ 3, ανωτ. αριθ. 23). Τελικές διατάξεις Άρθρ.5.-1.Η ισχύς του παρόντος Π. Δ/τος αρχίζει από τη δημοσίευσή του στην Εφημερίδα της Κυβερνήσεως. 2.Κάθε διάταξη που ρυθμίζει  διαφορετικά τα θέματα του παρόντος Π.Δ/τος παύει να ισχύει από τη δημοσίευσή του στην Εφημερίδα της Κυβερνήσεως. 3.Θέματα που δεν ρυθμίζονται από το παρόν Π. Δ/γμα εξακολουθούν να διέπονται από τις κείμενες διατάξεις. 